Poznámky k účtovnej závierke k 9. 1. 2026

A.   Informácie o úČtovnej jednotke 
	
1.	Obchodné meno a sídlo účtovnej jednotky
ARCH TRADE,  s. r. o. v likvidácii
Priehradná 2292/14, 036 08 Martin
     
Spoločnosť ARCH TRADE,  s. r. o. (ďalej len Spoločnosť) bola do obchodného registra 
zapísaná 13. 11. 2013, Obchodný register Okresného súdu v Žiline , oddiel Sro, vložka 60866/L
Od 5. 7. 2025 vstúpila spoločnosť do likvidácie. 

2.	Hlavné činnosti Spoločnosti
Za obdobie 5. 7. 2025 – 9. 1. 2026 Spoločnosť nevykazovala zdaniteľné príjmy.

3.	Priemerný počet zamestnancov Spoločnosti
Spoločnosť za obdobie 5. 7. 2025 – 9. 1. 2026 nemala zamestnancov.
Stav zamestnancov  Spoločnosti ku dňu, ku ktorému sa zostavuje účtovná závierka 
Spoločnosť ku dňu zostavenia účtovnej závierky nemala  zamestnancov.

4.	Údaje o neobmedzenom ručení 
Spoločnosť nie je neobmedzene ručiacim spoločníkom v iných spoločnostiach podľa § 56 odst. 5 Obchodného zákonníka. 

5.	Právny dôvod na zostavenie účtovnej závierky
	Účtovná závierka Spoločnosti k 9. januáru 2026 je zostavená ako mimoriadna účtovná závierka, v šesť mesačnej zákonnej lehote od vstupu do likvidácie  podľa § 17 ods. 6 zákona NR SR č. 431/2002 Z. z. o účtovníctve, za účtovné obdobie od 5. 7. 2025 do 9. januára 2026.

B. Informácie o orgánoch účtovnej jednotky

Spoločnosť neevidovala k 5. 7. 2025 a ani neeviduje k 9. 1. 2026 žiadnu záruku  alebo iné zabezpečenie ani pôžičku pre členov štatutárneho orgánu ani iného orgánu účtovnej jednotky.

Spoločnosť vo vykázanom  účtovnom období nepoužila finančné prostriedky ani iné plnenie na súkromné účely  členov  štatutárneho orgánu, dozornej rady ani iného orgánu účtovnej jednotky. 

     
C. Informácie o SKUPINE

Spoločnosť nie je povinná k 9. 1. 2026 zostavovať konsolidovanú účtovnú závierku a konsolidovanú výročnú správu a nie je zahrňovaná do žiadnej skupiny účtovných jednotiek. 

D. Informácie o prijatých postupoch, ÚČtovných   zásadách a účtovných metódach 
     
1.	Východiská pre zostavenie účtovnej závierky
Účtovná závierka bola zostavená za predpokladu nepretržitého trvania Spoločnosti.  

Účtovné metódy a všeobecné účtovné zásady boli účtovnou jednotkou konzistentne aplikované. Počas roka nenastali v účtovnej jednotke zmeny účtovných zásad.  V účtovnom období 5. 7. 2025 – 9. 1. 2026 Spoločnosť nevykonala žiadne opravy významných chýb minulých účtovných období. 

2.	Dlhodobý nehmotný a dlhodobý hmotný majetok

Oceňovanie:
Dlhodobý majetok nakupovaný Spoločnosť  oceňuje obstarávacou cenou, ktorá zahŕňa cenu obstarania a náklady súvisiace s obstaraním (clo, prepravu, montáž, poistné a  pod.). Súčasťou  obstarávacej ceny  nie sú realizované kurzové rozdiely, úroky z úverov, nakoľko Spoločnosť nečerpá úvery a v účtovnej jednotke nebolo do času uvedenia tohto majetku do používania rozhodnuté, že budú tvoriť súčasť obstarávacej ceny, ktoré vznikli do momentu uvedenia dlhodobého majetku do používania.

V priebehu účtovného obdobia Spoločnosť nevytvorila žiadny dlhodobý majetok vlastnou činnosťou. 

V priebehu účtovného obdobia neboli v Spoločnosti účtované žiadne náklady na výskum a vývoj. 

Odpisovanie:

Odpisovanie majetku  je v Spoločnosti riadené postupom podrobne popísanom v Smernici pre vedenie účtovníctva. 

Nehmotný majetok, ktorého obstarávacia  cena  je  rovná  sume  2 400 EUR alebo  je  nižšia  a  ktorý   účtovná jednotka rozhodne  evidovať  zúčtuje  pri obstaraní   priamo do nákladov na príslušný analytický účet 518****  
Nehmotný majetok, ktorého obstarávacia cena je rovná sume 2 400 EUR alebo je nižšia a  ktorý účtovná jednotka rozhodne  neevidovať  zúčtuje  priamo do  nákladov na príslušný analytický účet 518**** bez ďalšej evidencie.  

Hmotný majetok, ktorého obstarávacia  cena  je  rovná  sume 1 700 EUR alebo  je  nižšia  a  ktorý  sa účtovná jednotka rozhodne  evidovať, zúčtuje  pri obstaraní priamo do nákladov na príslušný analytický účet 501**** 
Hmotný majetok, ktorého obstarávacia cena je rovná sume 1 700 EUR alebo je nižšia a  ktorý účtovná jednotka rozhodne  neevidovať  zúčtuje  priamo do  nákladov na príslušný analytický účet 501**** bez ďalšej evidencie.  

Technické zhodnotenie dlhodobého hmotného majetku nie je technickým zhodnotením, ak neprevyšuje v úhrne za účtovné obdobie sumu 1700 EUR. V priebehu roka  tento majetok účtuje Spoločnosť na účte 042**** a ku koncu roka (alebo ak je to z povahy technického zhodnotenia zrejmé aj skôr) ho podľa celkovej sumy buď preúčtuje do nákladov 501****  alebo priradí k pôvodnému majetku ako technické zhodnotenie.

3.	Dlhodobý finančný majetok 
       Pre tento druh majetku Spoločnosť v súčasnosti nemá náplň

4.	Zásoby
Spoločnosť účtuje spôsobom B účtovania zásob. Spoločnosť nakupované zásoby oceňuje obstarávacou cenou vrátane nákladov súvisiacich s obstaraním, a to dopravné náklady. 

Drobné pomocné a prevádzkové látky, pre ktoré je charakteristická jednorazová spotreba Spoločnosť účtuje ako spotrebu materiálu na účte  501****.

5.	Pohľadávky
Pohľadávky pri ich vzniku Spoločnosť oceňuje menovitou hodnotou; postúpené pohľadávky  oceňuje obstarávacou cenou, vrátane nákladov súvisiacich s obstaraním. Zníženie ich hodnoty (platobná neschopnosť, omeškanie platieb, významné finančné problémy dlžníka sú dôvodom toho, že pohľadávka z obchodného styku je znehodnotená) Spoločnosť vyjadruje opravnou položkou.
Spoločnosť prehodnocuje ku koncu bežného obdobia výšku  opravných položiek evidovaných v účtovníctve Spoločnosti a na základe  poznania  stavu jednotlivých dlžníkov ako i  miery rizika spresňuje ich výšku. 

6.	Krátkodobý finančný majetok
Pre tento druh majetku Spoločnosť v súčasnosti nemá náplň.   

7.	Finančný majetok

Finančný majetok tvorí v Spoločnosti peňažná hotovosť účtovnej jednotky, ekvivalenty peňažnej hotovosti, najmä ceniny, účty v bankách  ako i  peniaze na ceste.

Peňažné prostriedky a ceniny Spoločnosť oceňuje ich menovitou hodnotou.

8.	Náklady budúcich období a príjmy budúcich období 
Náklady budúcich období a príjmy budúcich období sú  vykazované  vo výške, ktorá je potrebná na dodržanie zásady vecnej a časovej súvislosti s účtovným obdobím.

9.	Rezervy
Rezervy sú záväzky predstavujúce existujúcu povinnosť, ktorá vznikla z minulých udalostí a je pravdepodobné, že v budúcnosti zníži ekonomické úžitky, pričom nie je známa presná výška tohto záväzku. Slúžia na krytie rizík alebo strát z podnikania. Oceňované sú v odhadnutej výške potrebnej na splnenie existujúcej povinnosti k poslednému dňu bežného obdobia.  

10.	Záväzky
Záväzky Spoločnosť pri ich vzniku oceňuje  menovitou hodnotou a pri prevzatí obstarávacou cenou. Ak  pri inventarizácii zistí, že suma záväzkov je iná ako ich výška v účtovníctve, uvedie  záväzky v účtovníctve a v účtovnej závierke v tomto zistenom ocenení. 

11.	Leasing

Pre tento druh majetku Spoločnosť v súčasnosti nemá náplň

12.	Cudzia mena
Majetok a záväzky vyjadrené v cudzej mene  Spoločnosť  prepočítava  na eurá referenčným výmenným kurzom určeným  a vyhláseným Európskou centrálnou bankou alebo Národnou bankou Slovenska v deň predchádzajúci dňu uskutočnenia účtovného prípadu, v účtovnej závierke určeným a vyhláseným v deň, ku ktorému sa zostavuje účtovná závierka. 

Spoločnosť na základe par.52, ods.39 a par.17, ods.17  Zákona  číslo  595/2003 Z. z.  o dani z príjmov zahŕňa kurzové rozdiely do základu dane až pri inkase pohľadávok a úhrade záväzkov.

13.	Výnosy
Vykazované tržby za služby a predaj majetku neobsahujú daň z pridanej hodnoty.

E. Informácie , kTORÉ VYSVETĽUJÚ a DOPĽŇAJÚ SÚVAHU a Výkaz ziskov a strát 

1.	Opis podmienených záväzkoch vyplývajúcich zo súdnych rozhodnutí, z poskytnutých záruk, zo všeobecne záväzných právnych predpisov, zo zmlúv o  podriadenom záväzku, z ručenia podľa jednotlivých druhov ručenia a pod.

•	Pre túto časť Spoločnosť nemá obsahovú náplň. 

2.	Opis a hodnota podmienených záväzkov podľa bodu 1) voči spriazneným osobám    

•	Pre túto časť Spoločnosť nemá obsahovú náplň.

3.	Opis a hodnota podmieneného majetku 	    
•	     Pre túto časť Spoločnosť nemá obsahovú náplň.

4.	Významné položky ostatných finančných povinností, ktoré sa nevykazujú v účtovných výkazoch 

•	Pre túto časť Spoločnosť nemá obsahovú náplň (zákonná povinnosť alebo zmluvná povinnosť odobrať určité množstvo produktu, uskutočniť investície a veľké opravy).

5.	Významné položky údajov sledovaných na podsúvahových účtoch
.    Pre túto časť Spoločnosť nemá obsahovú náplň.

F. Informácie o skutočnostiach, ktoré nastali po  
     dni, ku ktorému sa zostavuje účtovná závierka do   
     dňa zostavenia účtovnej závierky

Do dňa zostavenia účtovnej závierky sa nevyskytli žiadne iné  skutočnosti okrem tých, ktoré sú uvedené v poznámkach, ktoré by si vyžadovali ďalšie vykázanie v účtovnej závierke k 9. 1. 2026, alebo jej úpravu.